முக்ரிஸ் மகாதீர்

டத்தோ ஸ்ரீ உத்தாமா முக்ரிஸ் மகாதீர் (ஆங்கிலம்: Mukhriz Mahathir; ஜாவி: محاضر; مخرج بن  சீனம்: 慕克里·马哈迪) (பிறப்பு: 25 நவம்பர் 1964) என்பவர் ஒரு மலேசிய அரசியல்வாதி; மலேசியா கெடா மாநிலத்தின் மந்திரி பெசார் எனும் முதலமைச்சர் பதவியை இரு முறை வகித்தவர் ஆகும். அவர் முன்னாள் பிரதமர் மகாதீர் முகமது அவர்களின் மூன்றாவது மகன் ஆவார்.

மே 2013 முதல் பிப்ரவரி 2016 வரையில் கெடா மாநிலத்தின் 11-ஆவது மந்திரி பெசார்; மீண்டும் மே 2018 முதல் மே 2020 வரையில் 13-ஆவது மந்திரி பெசார் என இரு முறை முதலமைச்சராகப் பணியாற்றியவர்.

முன்னாள் பிரதமர்கள் நஜீப் ரசாக் ஆகியோரின் பாரிசான் நேசனல் நிர்வாகத்தின் கீழ், ஏப்ரல் 2009 முதல் மே 2013 வரை; மலேசிய பன்னாட்டு வணிகம் மற்றும் தொழில் துறை துணை அமைச்சராகவும் பணியாற்றினார்.

பொது

முக்ரிஸ் மகாதீர், மலேசியாவின் 4-ஆவது, 7-ஆவது பிரதமரான மகாதீர் முகமது மூன்றாவது மகன் ஆவார். மலேசிய வரலாற்றில் இரண்டு வெவ்வேறு அரசியல் கட்சிகள் மற்றும் அரசியல் கூட்டணிகளைப் பிரதிநிதித்த இரண்டு மந்திரி பெசார்களில் இவரும் ஒருவர் ஆகும்.

அவரது அரசியல் வாழ்க்கை 2004 ஆம் ஆண்டு குபாங் பாசு அம்னோ கிளையின் உறுப்பினராக இணைந்ததன் மூலம் தொடங்கியது. அவரது தந்தையும் குபாங் பாசு தொகுதியின் நாடாளுமன்ற உறுப்பினராகப் பணியாற்றியவர் ஆவார். 2004 ஆம் ஆண்டு செப்டம்பரில், 694 வாக்குகள் பெற்று, அதிக வாக்குகள் பெற்றவராக முக்ரிஸ் அம்னோ இளைஞர் இயக்கத்தின் செயற்குழு உறுப்பினராகத் தேர்ந்தெடுக்கப்பட்டார். பின்னர் அவர் அந்த இயக்கத்தின் சர்வதேச மற்றும் அரசு சாரா அமைப்புகள் தொடர்பு பிரிவு தலைவராக நியமிக்கப்பட்டார்.

அவர் Aman Malaysia அமைப்பின் ஒருங்கிணைப்பாளராகவும் செயல்பட்டு, 2004 ஆம் ஆண்டு அச்சே பகுதியில் ஏற்பட்ட சுனாமி பாதிப்பிற்கான உதவி நடவடிக்கைகள், 2005 ஆம் ஆண்டு பாகிஸ்தானின் காஷ்மீர் நிலநடுக்கம், 2006 ஆம் ஆண்டு ஜோக்ஜகார்த்தா நிலநடுக்கம், 2006 ஆம் ஆண்டு இஸ்ரேலின் லெபனான் மீதான படையெடுப்பு மற்றும் 2008 ஆம் ஆண்டு பாலஸ்தீனின் காசா பகுதியின் மீதான இஸ்ரேல் தாக்குதலால் பாதிக்கப்பட்டவர்களுக்கு உதவி வழங்கும் மனிதாபிமான பணிகளில் பங்கேற்றுள்ளார்.

1MDB நிதி முறைகேடு விவகாரம் தொடர்பாக, முக்ரிஸ் பொதுவாகக் கருத்து வெளியிட்டு, தொழிலதிபர் ஜோ லோவைச் சுற்றிய விசாரணைகள் மற்றும் அரசாங்கத்தின் அணுகுமுறையை விமர்சித்தார். அவர், 1MDB விசாரணைகள் தொடர்பாக அதிகாரிகளின் செயல்பாடுகள் குறித்து சந்தேகம் வெளியிட்டிருந்தார்.

இவர் தன் தந்தையார் மகாதீர் முகமது; பாரிசான் நேசனல் கூட்டணியின் ஓர் அங்கமான அம்னோவின் (UMNO) உறுப்பினராக இருந்தார். 2016-இல் பெர்சத்து உருவாகும் வரையில் இவரும் இவரின் தந்தையாரும் அம்னோவின் உறுப்பினர்களாக இருந்தனர்.

பின்னர் ஆகத்து 2020-இல் உள்நாட்டுப் போராளிகள் கட்சி நிறுவப்பட்டது. அப்போது இருந்து இவர் அந்தக் கட்சியின் நிறுவன உறுப்பினராகவும்; முதல் தலைவராகவும் இருந்து வருகிறார்.

சட்டமன்ற நாடாளுமன்ற உறுப்பினர்

அத்துடன் மார்ச் 2008 முதல் மே 2013 வரை; மே 2018 முதல் அக்டோபர் 2022 வரை,  ஜெர்லூன் நாடாளுமன்ற உறுப்பினராகவும் பணியாற்றியுள்ளார். நாடாளுமன்ற உறுப்பினராக மட்டும் அல்லாமல் கெடா மாநிலச் சட்டமன்ற உறுப்பினராகவும் பணிபுரிந்து உள்ளார்.

மே 2018 முதல் கெடா மாநிலத்தின் ஜித்ரா தொகுதிக்கான சட்டமன்ற உறுப்பினராகவும்; மே 2013 முதல் மே 2018 வரை ஆயர் ஈத்தாம் தொகுதிக்கான சட்டமன்ற உறுப்பினராகவும் பணியாற்றியுள்ளார்.

2022 ஆம் ஆண்டு நடைபெற்ற 15ஆம் பொதுத் தேர்தலில், முக்ரிஸ் ஜெர்லூன் தொகுதியில் போட்டியிட்டார். அந்தத் தேர்தலில் அவர் தோல்வியடைந்தார். Pejuang கட்சியும் எந்தத் தொகுதியிலும் வெற்றி பெறவில்லை.

கெடா மந்திரி பெசார்
180px|thumb|2019-ஆம் ஆண்டில் முக்ரிஸ் மகாதீர்
முக்ரிஸ் 6 மே 2013 அன்று கெடா மாநிலத்தின் மந்திரி பெசாராக நியமிக்கப்பட்டார். 2015–2016 காலப்பகுதியில், அம்னோ கட்சிக்குள் தேசிய மட்டத்தில் ஏற்பட்ட அரசியல் பதற்றம், குறிப்பாக அந்நாள் பிரதமர் நஜிப் ரசாக்கை விமர்சித்த மகாதீரின் நிலைப்பாட்டுடன் தொடர்புடைய உள்கட்சிச் சிக்கல்கள், கெடா மாநில அரசியலையும் பாதித்தன. முக்ரிஸ் மாநில அம்னோ உறுப்பினர்களின் ஆதரவை இழந்ததாக தெரிவிக்கப்பட்டது. இதன் பின்னர் 3 பெப்ரவரி 2016 அன்று அவர் மந்திரி பெசார் பதவியில் இருந்து விலகினார்.

பின்னர் 9 மே 2018 அன்று, பொதுத் தேர்தலின் பின்னர் அவர் மீண்டும் கெடா மாநில மந்திரி பெசாராக பதவி ஏற்றார். எனினும் 17 மே 2020 அன்று மாநில அரசில் ஏற்பட்ட அரசியல் மாற்றங்களின் காரணமாக அவர் பதவியை இழந்தார். மணிக்கு கெடா மாநிலத்தின் புதிய மந்திரி பெசாராக பாஸ் கட்சியைச் சேர்ந்த முகமட் சனுசி முகமட் நோர் பதவியேற்க கெடா சுல்மான் ஒப்புதல் வழங்கியுள்ளார்.

தனிப்பட்ட வாழ்க்கை

முக்ரிஸ் மகாதீர், 1987-ஆம் ஆண்டில் தோக்கியோவில் உள்ள சோபியா பல்கலைக்கழகத்தில் வணிக நிர்வாகத்தில் இளங்கலை பட்டம் பெற்றார். பின்னர் அவர் 1989-ஆம் ஆண்டில், பாஸ்டன் பல்கலைக்கழகத்தில் மற்றோர் இளங்கலைப் பட்டம் பெற்றார்.

முக்ரிஸ் பல வணிக நிறுவனங்களில் பல்வேறு பதவிகளை வகித்துள்ளார். அதில் ஆப்காம் நிறுவனம் (Opcom Holdings); கோசுமோ டெக் (Kosmo Tech)Board of directors  மற்றும் மலேசிய உரிமைச் சங்கம் (Malaysian Franchise Association)Openings for franchise companies ஆகியவை அடங்கும். பெர்டானா பன்னாட்டு அமைதி அமைப்பின் (Perdana Peace Global Organisation) நிர்வாக இயக்குனராகவும் இருந்தார். அவர் மலேசிய புற்றுநோய் தடுப்பூசி நிறுவனமான பயோவென் (Bioven) இயக்குநர்கள் குழுவின் தலைவராகவும் பணியாற்றினார்.Board of Directors 

முக்ரிஸ் 14 நவம்பர் 1993-இல் நோர்சியேட்டா சக்காரியா (Norzieta Zakaria) என்பவரை மணந்தார். இவர்களுக்கு நான்கு பிள்ளைகள் உள்ளனர்.

சர்ச்சை

27 ஆகத்து 2020-இல், மீட்பு நடமாட்டக் கட்டுப்பாட்டு ஆணை (MCO) விதிகளை மீறியதற்காக காவல்துறையினரால் கைது செய்யப்பட்டவர்கள் தன்னுடைய மகள் மற்றும் மருமகன் என்று முக்ரிஸ் ஒப்புக்கொண்டார். 

கடந்த ஆகஸ்ட் 23-ஆம் தேதி பெட்டாலிங் ஜெயா துன் டாக்டர் இஸ்மாயில் பகுதியில் உள்ள மதுபான விடுதி ஒன்றில்  காவல்துறையினர் அதிகாலை 1.20 மணியளவில் சோதனை நடத்தினர். அங்கிருந்தவர்கள் கைது செய்யப்பட்டனர். கைது செய்யப்பட்டவர்களில் முக்ரிஸ் மகாதீரின் மகளும் மருமகனும் அடங்குவர். விடுதியில் இருந்த 29  பேர்களுக்கும் காவல்துறையினர் தலா ஆயிரம் ரிங்கிட் அபராதம் விதித்தனர்.

2020 ஆகத்து 28-இல், முக்ரிசின் மகள் மீரா அல்யன்னா முக்ரிஸ் (Meera Alyanna Mukhriz), மதியம் 12 மணிக்கு மேல் ஓர் உணவகத்தில் இருந்ததன் மூலம் மீட்பு இயக்கம்-கட்டுப்பாட்டு உத்தரவை (RMCO) மீறியதற்காக மன்னிப்பு கோரினார்.

மேலும் காண்க
 மலேசியாவின் அரசியல்
 மலேசியப் பொதுத் தேர்தல், 2008
 மலேசியப் பொதுத் தேர்தல், 2013
 மலேசியப் பொதுத் தேர்தல், 2018
 மலேசியப் பொதுத் தேர்தல், 2022
 மலேசிய பன்னாட்டு வணிகம் மற்றும் தொழில் துறை அமைச்சு
 கெடா மந்திரி பெசார்
 உள்நாட்டுப் போராளிகள் கட்சி
 தாயக இயக்கம்

சான்றுகள்

வெளி இணைப்புகள்

 Mukhriz Mahathir's Fan Club 
 Crowded race for a hot seat
 Mukhriz stands by Youth decision
 Mahathir's son following in his footsteps

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:மலேசிய இந்திய நாடாளுமன்ற உறுப்பினர்கள்
பகுப்பு:மலேசிய முசுலிம்கள்
பகுப்பு:மலேசியத் தொழிலதிபர்கள்
பகுப்பு:மலேசிய மக்களவை உறுப்பினர்கள்
பகுப்பு:கெடா சட்டமன்ற உறுப்பினர்கள்
பகுப்பு:மலேசிய அரசியல்வாதிகள்
பகுப்பு:மலேசிய முசுலிம் அரசியல்வாதிகள்‎
பகுப்பு:மலேசிய அமைச்சர்கள்